** **

**ДРАМАТИЧЕН ТЕАТЪР**

**ОБЩИНА ВИДИН „ВЛАДИМИР ТРАНДАФИЛОВ“**

**Конкурс за детска рисунка на тема „Видинският театър“**

По повод отбелязването на 130 години от построяването на видинския Драматичен театър – първата театрална сграда в България, ДТ „Владимир Трандафилов“ и Община Видин организират конкурс за детска рисунка на тема „Видинският театър“.

В него могат да участват ученици от 5 до 12 клас, разделени в две категории: 5–7 клас и 8–12 клас. Целта на конкурса е да покаже както красотата на театралната сграда като архитектурна забележителност и паметник на културата от местно значение, така и магията на театралното изкуство.

**Формат на рисунките:** А4 или А3

**Техника:** по избор

**Краен срок за получаване на творбите:** до 8.10.2021 г. (вкл.)

Рисунките могат да се предават на място, на партерния етаж на Община Видин (в Медийния център), както и да се изпратят по Български пощи или чрез куриерска фирма на адрес: гр. Видин 3700, пл. „Бдинци“ №2, Център за административно обслужване (важи датата на пощенското клеймо).

*Задължително на гърба на всяка рисунка трябва четливо да бъде изписана следната информация:* ***име и фамилия на автора; възраст; училище; телефон и/или имейл за контакт.***

Осигурен е награден фонд. Компетентно жури ще определи трите най-добри творби във всяка от двете категории. Всички участници ще получат грамоти.

Награждаването ще се състои на 18.10.2021 г., от 18:30 ч. във фоайето на Драматичен театър – Видин. Събитието ще се проведе при спазване на противоепидемичните мерки.

 **За допълнителна информация тел.: 094 609 498 или 094 609 493**